**OBRAZLOŽENJE**

Skraćeno javno savjetovanje određuje se zbog potrebe usklađenja popisa proizvoda iz Priloga I. Pravilnika o poljoprivrednim i prehrambenim proizvodima, pokvarljivim te proizvodno i tržišno osjetljivim poljoprivrednim i prehrambenim proizvodima („Narodne novine“, br. 52/21. i 130/21., dalje: Pravilnik) s Prilogom I. Kombinirane nomenklature Provedbene uredbe Komisije (EU) 2021/1832 od 12. listopada 2021. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (objavljeno u Službenom listu EU L385 29. listopada 2021., dalje: Provedbena uredba) koji se primjenjuje od 01. siječnja 2022.

Namjera je da Pravilnik bude usuglašen s Provedbenom uredbom kako bi se omogućilo nesmetano poslovanje adresatima Zakona o zabrani nepoštenih trgovačkih praksi u lancu opskrbe hranom („Narodne novine“, br. 117/17. i 52/21.) i Pravilnika.